**HUMANITARNA POMOĆ**

Prikupljanje i pružanje humanitarne pomoći u Republici Hrvatskoj regulirano je Zakonom o humanitarnoj pomoći („Narodne novine“, broj 102/15. i 98/19.).   
  
Pod humanitarnom pomoći podrazumijevaju se:  
- prikupljena i pružena materijalna i financijska dobra i humanitarne aktivnosti u svrhu zaštite i spašavanja žrtava katastrofa i velikih nesreća te žrtava kriza izazvanih ljudskim djelovanjem, kao i  
- prikupljena i pružena materijalna i financijska dobra i humanitarne aktivnosti u svrhu podmirivanja potreba socijalno osjetljivih skupina.

Humanitarna pomoć može se prikupljati i pružati u obliku:

* stalnog prikupljanja i pružanja humanitarne pomoći
* organiziranjem humanitarnih akcija

Svi postupci vezani uz prikupljanje i pružanje humanitarne pomoći u nadležnosti su upravnog tijela županije, mjesno nadležnog prema mjestu sjedišta, odnosno prebivališta organizatora prikupljanja i pružanja humanitarne pomoći, u čijem je djelokrugu obavljanje povjerenih poslova državne uprave koji se odnose na prikupljanje i pružanje humanitarne pomoći.

Ministarstvo rada, mirovinskoga sustava, obitelji i socijalne politike zaduženo je za postupanje po žalbama i nadzor nad humanitarnom pomoći i provedbom Zakona o humanitarnoj pomoći.

NAČIN PODNOŠENJA ZAHTJEVA  
Zahtjevi za izdavanje rješenja za sve pravne i fizičke osobe sa sjedištem odnosno prebivalištem na području Požeško-slavonske županije podnose se Upravnom odjelu za zdravstvo, socijalnu skrb i hrvatske branitelje, Odsjek za zdravstvo i socijalnu skrb, na za to predviđenim obrascima.

OBRASCI  
[Obrazac 1. – Zahtjev za izdavanje rješenja za stalno prikupljanje i pružanje humanitarne pomoći](http://www.obz.hr/images/UO_ZA_ZDR_I_SOC_SKRB/Obrazac_1.__Zahtjev_za_izdavanje_rje%C5%A1enja_za_stalno_prikupljanje_i_pru%C5%BEanje_humanitarne_pomo%C4%87i_-1_1.doc)[Obrazac 2. – Trogodišnji program rada](http://www.obz.hr/images/UO_ZA_ZDR_I_SOC_SKRB/Obrazac_2.__Trogodi%C5%A1nji_program_rada_-_2_OSTAO_ISTI.doc)[Obrazac 3. – Izvješće o provedbi trogodišnjeg programa rada](http://www.obz.hr/images/UO_ZA_ZDR_I_SOC_SKRB/Obrazac_3.__Izvje%C5%A1%C4%87e_o_provedbi_trogodi%C5%A1njeg_programa_rada_-1_OSTAO_ISTI.doc)[Obrazac 4. – Izvješće o stalnom prikupljanju i pružanju humanitarne pomoći](http://www.obz.hr/images/Obrazac_4._-_Izvje%C5%A1%C4%87e_o_stalnom_prikupljanju_i_pru%C5%BEanju_humanitarne_pomo%C4%87i.doc)[Obrazac 5. – Zahtjev za izdavanje rješenja o odobrenju provođenja humanitarne akcije](http://www.obz.hr/images/UO_ZA_ZDR_I_SOC_SKRB/Obrazac_5.__Zahtjev_za_izdavanje_rje%C5%A1enja_o_odobrenju_provo%C4%91enja_humanitarne_akcije_-1.doc)[Obrazac 6. – Plan provođenja humanitarne akcije](http://www.obz.hr/images/UO_ZA_ZDR_I_SOC_SKRB/Obrazac_6.__Plan_provo%C4%91enja_humanitarne_akcije_-1.doc)[Obrazac 7. – Plan korištenja prikupljene humanitarne pomoći](http://www.obz.hr/images/UO_ZA_ZDR_I_SOC_SKRB/Obrazac_7.__Plan_kori%C5%A1tenja_prikupljene_humanitarne_pomo%C4%87i_-1_OSTAO_ISTI.doc)[Obrazac 8. – Izvješće o provedenoj humanitarnoj akciji](http://www.obz.hr/images/UO_ZA_ZDR_I_SOC_SKRB/Obrazac_8.__Izvje%C5%A1%C4%87e_o_provedenoj_humanitarnoj_akciji_-1.doc)

Zahtjev za izdavanjem rješenja potrebno je ispuniti i predati putem aplikacije „Humanitarna pomoć“ za koju se obvezno registrirati, a koja se nalazi na sljedećoj poveznici: [https://humanitarna-pomoc.mrosp.hr](https://humanitarna-pomoc.mrosp.hr/)

Zahtjevi se uz pripadajuću dokumentaciju, nakon provjere nadležnog upravnog tijela, dostavljaju putem pošte ili osobno na adresu:  
Požeško-slavonska županija, Upravni odjel za zdravstvo, socijalnu skrb i hrvatske branitelje, Odsjek za zdravstvo i socijalnu skrb  
Županijska 7, 34 000 Požega